pythainlp/thai_wikipedia_clean_20230101 huggingface dataset:
ระบบไฟล์เซตตะไบต์ หรือ แซดเอฟเอส  เป็นระบบไฟล์ที่พัฒนาโดยบริษัทซัน ไมโครซิสเต็มส์เพื่อใช้กับระบบปฏิบัติการ Solaris ความสามารถที่โดดเด่นของ ZFS คือสามารถเก็บข้อมูลจำนวนมหาศาล และความสามารถด้านเสถียรภาพของระบบไฟล์อื่นๆ เช่น RAID-Z, snapshot, copy-on-write
ZFS ถูกพัฒนาขึ้นเป็นซอฟต์แวร์โอเพนซอร์ส โดยมีสัญญาอนุญาตแบบ Common Development and Distribution License (CDDL)
ZFS ถูกพัฒนาขึ้นโดยทีมนักพัฒนาจากซัน นำโดย Jeff Bonwick โดย ZFS เปิดตัวในวันที่ 14 กันยายน 2004 และซอร์สโค้ดของ ZFS ถูกนำเข้ารวมกับรุ่นหลักของ Solaris เมื่อวันที่ 31 ตุลาคม 2005 และแจกจ่ายกับ OpenSolaris รุ่น build 27 เมื่อวันที่ 16 พฤศจิกายน 2005 ซันได้ประกาศว่าจะนำ ZFS เข้าไปรวมกับ Solaris 10 รุ่นอัปเดต 6/06 ในเดือนมิถุนายน 2006 ซึ่งนับเป็นเวลาหนึ่งปีถัดจากการเปิดตัว ZFS ต่อชุมชนนักพัฒนา Solaris
รายชื่อต้นไม้ประจำจังหวัด
จีเอ็นยูพลอต
ซาคุ (กันดั้มซี้ดเดสทินี)
ซาคุวอริเออร์ (ญี่ปุ่น:ザクウォーリア ; อังกฤษ:ZAKU Warrior) หรือ "แซ็ควอริเออร์" และซาคุแฟนธอม (ญี่ปุ่น:ザクファントム ; อังกฤษ:ZAKU Phantom) หรือ "แซ็คแฟนธอม" เป็นโมบิลสูทซึ่งมีบทบาทในโมบิลสูทกันดั้มซี้ดเดสทินีโดยมีต้นแบบจากซาคุทูว์ซึ่งปรากฏตัวในกันดั้มภาค Universal Century
ซาคุซีรีส์เป็นโมบิลสูทรุ่นผลิตจำนวนมากของซาฟท์ซึ่งพัฒนาหลังสนธิสัญญายูเนียสที่กำหนดกำลังโมบิลสูทในกองทัพและห้ามการใช้นิวตรอนแจมเมอร์แคนเซลเลอร์ในทางการทหาร ซาคุซีรีส์จึงได้รับการออกแบบให้ใช้งานวิซาร์ดแพ็คเพื่อให้สามารถใช้งานได้ในภารกิจหลายรูปแบบด้วยกำลังจำกัด
ชื่อ ZAKUเป็นตัวย่อมาจาก ZAFT Armored Keeper of Unity
ซาคุวอริเออร์.
ซาคุวอริเออร์เป็นรุ่นมาตรฐานและเป็นโมบิลสูทกำลังหลักของซาฟท์ ที่ไหล่ซ้ายติดโล่ ขณะที่ไหล่ขวาไม่มีโล่แต่เป็นหนาม อาวุธมาตรฐานของซาคุวอริเออร์ประกอบด้วยบีมไรเฟิลจู่โจม ขวานบีม และระเบิดมือที่เอวซึ่งมีทั้งแบบแตกกระจาย (fragmentation grenade) ระเบิดอำนาจสูง (high explosive grenade) ระเบิดเพลิง (thermite incendiary grenade) ระเบิดแสง (flash grenade) และ ระเบิดควัน (smoke grenade) ซาคุวอริเออร์ส่วนใหญ่จะมีโทนสีเขียว แต่เครื่องประจำตัวของตัวละครสำคัญจะมีสีเฉพาะ เช่น ซาคุวอริเออร์ของลูนามาเรีย ฮอว์คจะมีสีแดง
ซาคุแฟนธอม.
ซาคุแฟนธอมเป็นรุ่นจ่าฝูงของซาคุวอริเออร์ ลักษณะที่แตกต่างอย่างเห็นได้ชัดคือเสาอากาศที่หน้าผากและติดโล่ไว้ที่ไหล่ทั้งสองข้าง เนื่องจากเป็นโมบิลสูทสำหรับนายทหารจึงมักมีสีต่างกันตามนักบิน แต่ในเรื่องก็ยังปรากฏซาคุแฟนธอมสีเขียวซึ่งเป็นสีมาตรฐานอยู่
ZGMF-X999A ซาคุรุ่นทดลองผลิต.
ปรากฏตัวในดีไซน์ต้นฉบับ DESTINY MSV ออกแบบโดยคุนิโอะ โอคาวาระ ซาคุรุ่นทดลองได้รับการพัฒนาก่อนจะมีสนธิสัญญายูเนียส และติดตั้งนิวตรอนแจมเมอร์แคนเซลเลอร์กับเตาปฏิกรณ์นิวเคลียร์เป็นแหล่งพลังงานเช่นเดียวกับฟรีด้อมกันดั้ม ซาคุรุ่นทดลองผลิตมีเกราะเฟสชิฟท์จึงสามารถทนการโจมตีทางกายภาพนอกจากอาวุธบีมได้ ติดตั้งอาวุธเป็นเรลกันสองกระบอกและขวานคลื่นความถี่สูง ซาคุรุ่นทดลองผลิตมีคอร์ทนี เฮียโรมินัสเป็นนักบินทดสอบและได้เตรียมเข้าสู่การผลิตจำนวนมาก แต่จากที่สนธิสัญญายูเนียสมีผลบังคับใช้ทำให้ไม่สามารถใช้นิวตรอนแจมเมอร์แคนเซลเลอร์ในทางการทหารได้จึงถูกลดคุณสมบัติลงมาเป็นซาคุวอริเออร์และซาคุแฟนธอม
ZGMF-X101S ซาคุสเปลนเดอร์.
ปรากฏตัวในดีไซน์ต้นฉบับ DESTINY MSV ออกแบบโดยคุนิโอะ โอคาวาระ เป็นซาคุซึ่งใช้ทดสอบโครงสร้างแบบคอร์สเปลนเดอร์ของอิมพัลส์กันดั้ม ติดโล่ไว้ที่ไหล่ทั้งสองข้างเหมือนซาคุแฟนธอม นอกจากระเบิดมือแล้วซาคุสเปลนเดอร์ยังมีดาบและบีมไรเฟิลเป็นอาวุธ
ZGM-1000/R4 คอมมานด์ซาคุ CCI.
ปรากฏตัวในดีไซน์ต้นฉบับ DESTINY MSV ออกแบบโดยคุนิโอะ โอคาวาระ เป็นซาคุวอริเออร์ที่ได้รับการดัดแปลงเป็นพิเศษสำหรับใช้งานคอมมานด์วิซาร์ดซึ่งเป็นแพ็คสำหรับสื่อสารและประสานงาน มีลักษณะเด่นที่ไหล่ซ้ายซึ่งติดจานรับสัญญาณแทนโล่และใช้ปืนเสาอากาศสำหรับส่งสัญญาณแทนบีมไรเฟิล เนื่องจากไม่ได้ออกแบบไว้สำหรับต่อสู้กับศัตรูโดยตรง รหัสเครื่องจึงไม่มีอักษร F (Fight) เหมือนรุ่นอื่นๆและใช้ระเบิดมือเป็นอาวุธสำหรับป้องกันตัวเท่านั้น
ZGMF-X3000Q โปรวิเดนซ์ซาคุ.
ปรากฏตัวในดีไซน์ต้นฉบับ DESTINY MSV ออกแบบโดยคุนิโอะ โอคาวาระ เป็นซาคุรุ่นต้นแบบสำหรับเตรียมผลิตจำนวนมากโดยใช้รูปแบบของ ZGMF-X13A โปรวิเดนซ์กันดั้ม ดรากูนซิสเต็มของโปรวิเดนซ์ซาคุได้ปรับปรุงจนทำให้นักบินที่ไม่มีความสามารถพิเศษสามารถใช้ดรากูนได้ในระดับจำกัดโดยใช้ระบบคอมพิวเตอร์ช่วยในการควบคุม โปรวิเดนซ์ซาคุยังใช้เตาปฏิกรณ์ไฮเปอร์ดิวเทอเรียนเป็นแหล่งพลังงานและมีเกราะวาริเอเบิลเฟสชิฟท์อาเมอร์เช่นเดียวกับเดสทินีกันดั้ม เนื่องจากค่าใช้จ่ายในการผลิตโปรวิเดนซ์ซาคุสูงมากจึงไม่ได้ผลิตจำนวนมากตามที่วางแผนไว้แต่พัฒนาต่อไปเป็น ZGMF-X666S ลีเจนด์กันดั้มแทน โปรวิเดนซ์ซาคุรุ่นต้นแบบนี้มีนักบินทดสอบคือรินนะ เซยะ อิยาซากะ อดีตเจ้าหน้าที่ของมอเกนเรต ซึ่งรินนะได้ร่วมในการสู้รบที่ปราการอวกาศเมสไซอาห์ด้วยและได้ถูก MVF-M12A โอตสุคิงาตะ ของทาคิโตะ ฮายะ โอชิดาริยิงตก
ฮอสพิทัลซาคุวอริเออร์.
ปรากฏตัวในฉบับนิยายประกอบภาพของ "กันดั้มซี้ด เดสทินีแอสเทรย์" ฮอสพิทัลซาคุวอริเออร์เป็นโมบิลสูทประจำตัวของอดีตนักบินฝีมือดีของซาฟท์ "ด็อกเตอร์" มิคาอิล โคสท์หลังสงครามครั้งแรก ฮอสพิทัลซาคุมีแบ็คแพ็คขนาดใหญ่เป็นห้องพยาบาล จึงเป็นเหมือนโรงพยาบาลเคลื่อนที่ในสนามรบ ฮอสพิทัลซาคุไม่ได้ติดตั้งโล่หรืออาวุธไว้และมีโทนสีขาวลายแดง
รุ่นปรับแต่งตามนักบิน.
เครื่องเฉพาะมีอา แคมป์เบลล์.
เป็นซาคุวอริเออร์ที่ทาสีชมพูและมีลวดลายสดใสเพื่อใช้ประกอบคอนเสิร์ตของมีอา แคมป์เบลซึ่งปลอมตัวเป็นลักซ์ ไคลน์ มีอาเองไม่เคยได้บังคับซาคุเครื่องนี้จริงๆ แต่หลังจากที่เธอเสียชีวิตไปแล้ว ซาคุเครื่องนี้ได้ปรากฏตัวในการต่อสู้ที่ปราการอวกาศเมสไซอาห์โดยติดตั้งเบลซวิซาร์ดไว้
เครื่องเฉพาะไคท์ มาดิแกน.
ปรากฏตัวในมังงะ "กันดั้มซี้ด เดสทินีแอสเทรย์" เป็นซาคุที่ปรับแต่งโดยทหารรับจ้างอิสระ ไคท์ มาดิแกน มีลักษณะแบบซาคุวอริเออร์แต่ติดโล่ไว้ที่ไหล่ทั้งสองข้างแบบซาคุแฟนธอม ซึ่งโล่คู่นี้ติดตั้งปืนกลแก็ตลิ่งไว้และสามารถถอดออกมาใช้เป็นดาบคาตาร์ขนาดใหญ่ได้ ที่เอวยังติดคาตาร์ไว้อีกคู่หนึ่งและมีปืนพกติดดาบปลายปืนที่สามารถยิงได้ทั้งกระสุนปกติและบีมซึ่งเป็นอาวุธเฉพาะตัวของไคท์
เครื่องเฉพาะอีไลจาห์ คีล.
ปรากฏตัวในมังงะ "กันดั้มซี้ด เดสทินีแอสเทรย์" เดิมเป็นซาคุอีกเครื่องของไคท์ มาดิแกนซึ่งยกให้อีไลจาห์ใช้แทนจินน์ที่ถูกทำลายเพราะช่วยไคท์ไว้ ซาคุเครื่องนี้มีลักษณะภายนอกคล้ายกับซาคุวอริเออร์แต่ที่หัวมีใบมีดบัสเตอร์ซอร์ดซึ่งเป็นเอกลักษณ์ของอีไลจาห์และที่เอวจะติดดาบแบบเดียวกับของจินน์ไว้ ขาทั้งสองข้างสามารถติดตั้งมิสไซล์ลันเชอร์และสามารถถอดโล่ที่ไหล่เพื่อติดบีมแคนน่อนไว้ที่ไหล่ทั้งสองข้างได้ ซาคุของอีไลจาห์ยังมีบูสเตอร์วิซาร์ดเป็นอุปกรณ์เฉพาะตัว ซึ่งบูสเตอร์วิซาร์ดนี้เป็นวิซาร์ดแพ็คสำหรับเพิ่มการขับเคลื่อนคล้ายกับเบลซวิซาร์ด แต่สามารถบินได้และไม่ได้ติดตั้งอาวุธไว้ ลักษณะเด่นอีกประการของซาคุเครื่องนี้ก็คือมีเกราะพิเศษซึ่งจะทำงานเฉพาะเมื่อถูกโจมตีเหมือนทรานเฟสอาเมอร์แต่เป็นแบบเปิดทั้งตัวและจะมีลายเป็นแถบสีแดงปรากฏขึ้นซึ่งเป็นลักษณะของเฟสชิฟท์อาเมอร์
รูปผิดปกติของหลอดเลือดแดงและดำ
รูปผิดปกติของหลอดเลือดแดงและดำ  หรือ AVM เป็นการต่อกันของเส้นเลือดดำและแดงไม่สมบูรณ์ ทำให้การเดินเลือดไม่ปกติ เกิดปมเหมือนลูกโป่งที่โป่งขึ้นเรื่อยๆ และแตกในที่สุด เป็นความผิดปกติของหลอดเลือดมาแต่กำเนิด ทำให้เกิดอาการชัก (เนื่องจาก AVM ไปรบกวนสมองใหญ่) และการตกเลือด AVM จะแตกเข้าไปในเนื้อสมอง) นอกจากนี้อาจทำให้เกิดการอุดตันของเลือด สำลักเลือด และอาจทำให้เกิดหัวใจวายได้โดยเฉพาะในเด็ก
วาเลรี ชิสการ์ด เดส์แตง
การเผยแพร่พระพุทธศาสนาในอังกฤษ
โทมัส โรซิสกี
สโมสรฟุตบอลจุฬาฯ-สินธนา
การลงประชามติแก้ไขรัฐธรรมนูญแห่งสาธารณรัฐฝรั่งเศสที่ 5 พ.ศ. 2543
คนหิ้วหัว
ปักกิ่งร่ายรำ
ปักกิ่งร่ายรำ  เป็นชื่อเรียกตราสัญลักษณ์ประจำการแข่งขัน กีฬาโอลิมปิกฤดูร้อน ครั้งที่ 29 ประจำปี ค.ศ. 2008(พ.ศ. 2551) ที่กรุงปักกิ่ง สาธารณรัฐประชาชนจีน เป็นเจ้าภาพจัดการแข่งขันฯ
ตราสัญลักษณ์ดังกล่าว จำลองรูปแบบจากตราประทับจีนโบราณ มีส่วนพื้นเป็นสีแดง ส่วนช่องว่างที่เกิดจากการแกะสลักตราประทับ เป็นตัวอักษรจีนที่อ่านว่า "จิง" (京) ซึ่งอยู่ในคำว่า "เป่ยจิง" (ปักกิ่ง) อีกทั้งมีลักษณะคล้ายตัวอักษร "เหวิน" ซึ่งหมายถึงอารยธรรมที่สืบทอดมายาวนานของชนชาติจีน นอกจากนั้น ตัวอักษรที่ปรากฏ ยังมีลักษณะท่าทางของมนุษย์ที่วิ่งไปข้างหน้า ขณะกำลังยินดีที่ได้รับชัยชนะ
ด้านล่างตราประทับ เป็นอักษรภาษาอังกฤษ "Beijing 2008" ที่เขียนจากพู่กันจีน ถัดลงไปเป็นตราสัญลักษณ์โอลิมปิก คือรูป 5 ห่วงวงกลมคล้องกัน
ภายหลังการเปิดตัวตราสัญลักษณ์ดังกล่าว บรรดาผู้ผลิตสินค้าที่ระลึก ต่างนำตราสัญลักษณ์ดังกล่าว มาประทับลงบนผลิตภัณฑ์ต่างๆ มากมาย เช่น เสื้อยืด หมวก แสตมป์ พวงกุญแจ และเหรียญที่ระลึก เป็นต้น ปัจจุบันสินค้าดังกล่าว กลายเป็นสินค้าที่ชาวปักกิ่ง และชาวจีน พากันหาซื้อเป็นเจ้าของ เนื่องจากสินค้าเหล่านี้ มีจำหน่ายเฉพาะในกรุงปักกิ่งเพียงแห่งเดียวเท่านั้น
สาวทรงเสน่ห์
สาวทรงเสน่ห์  เป็นนวนิยายเชิงเรียลลิสติกเรื่องแรกๆ ของโลก ประพันธ์โดยเจน ออสเตน สุภาพสตรีชาวอังกฤษ ตีพิมพ์เผยแพร่เมื่อวันที่ 28 มกราคม ค.ศ. 1813 เป็นผลงานที่ตีพิมพ์เป็นเรื่องที่สองของเธอ แต่มีข้อมูลระบุว่างานเขียนชิ้นนี้เป็นงานประพันธ์ชิ้นแรกของเธอ โดยประพันธ์ขึ้นในช่วง ค.ศ. 1796-1797 ทว่าในยุคนั้นยังเป็นยุคของนิยายเชิงเพ้อฝัน (เรื่องของพระราชา ราชวงศ์ การสู้รบ และเกียรติยศของอัศวิน) ดังนั้นนวนิยายของเธอเรื่องนี้จึงถือว่าแหวกประเพณีการประพันธ์ในยุคเดียวกันอย่างมาก
"สาวทรงเสน่ห์" เป็นชื่อหนังสือในฉบับแปลภาษาไทย โดยจูเลียต (นามปากกาของชนิด สายประดิษฐ์ ภริยาของศรีบูรพา) ตีพิมพ์ครั้งแรกตั้งแต่ พ.ศ. 2493 โดยสำนักพิมพ์บำรุงสาส์น
หลังจากออสเตนได้ตีพิมพ์นวนิยายเล่มแรกแล้ว เธอได้ขายลิขสิทธิ์เรื่อง "สาวทรงเสน่ห์" ให้แก่ Thomas Egerton ในราคา 110 ปอนด์ Egerton ตีพิมพ์ "สาวทรงเสน่ห์" ชุดแรกเป็นหนังสือปกแข็งสามเล่มในเดือนมกราคม ค.ศ. 1813 หนังสือได้รับคำวิจารณ์ค่อนข้างดี และขายหมดในเวลาอันรวดเร็ว ฉบับปรับปรุงเอดิชันที่สองได้พิมพ์จำหน่ายต่อมาในเดือนพฤศจิกายนปีเดียวกัน และฉบับปรับปรุงเอดิชันที่สามตีพิมพ์ในปี ค.ศ. 1817
นวนิยายได้แปลไปเป็นภาษาฝรั่งเศสทันทีใน ค.ศ. 1813 หลังจากนั้นก็ได้แปลไปเป็นภาษาเยอรมัน เดนมาร์ก และสวีเดน "สาวทรงเสน่ห์" ได้พิมพ์จำหน่ายในสหรัฐอเมริกาครั้งแรกในเดือนสิงหาคม ค.ศ. 1832 ในชื่อเรื่องว่า "เอลิซาเบธ เบนเน็ต"
สำหรับประเทศไทย จูเลียต หรือ ชนิด สายประดิษฐ์ ได้แปล "สาวทรงเสน่ห์" เป็นภาษาไทยครั้งแรกเมื่อ พ.ศ. 2493 ตีพิมพ์โดย หจก. บำรุงสาส์น ต่อมาใน พ.ศ. 2546 แพรวสำนักพิมพ์ได้นำฉบับแปลนี้มาพิมพ์ใหม่ในชุดวรรณกรรมคลาสสิก
นวนิยายได้รับการตอบรับค่อนข้างดี โดยมีบทวิจารณ์ในทางดีถึงสามฉบับภายในช่วงเดือนแรกหลังการวางจำหน่าย เจน เฟอร์กัส บอกว่า "นี่เป็นนวนิยายของออสเตนที่โด่งดังมาก ทั้งต่อสาธารณชนและคนใกล้ชิดของเธอเอง" ในงานเขียนของเดวิด กิลสัน "A Bibliography of Jane Austen" เขาอ้างถึงคำกล่าวของแอนน์ อิซาเบลลา มิลแบงค์ (ภายหลังเป็นภริยาของลอร์ดไบรอน) ว่า "สาวทรงเสน่ห์" เป็น "นวนิยายที่ทันสมัยมาก"
ใน ค.ศ. 1819 เฮนรี แครบบ์ โรบินสัน เอ่ยถึงนวนิยายเรื่องนี้ว่า "...เป็นหนึ่งในงานเขียนชั้นเลิศที่สุดของนักเขียนหญิง" เซอร์วอลเตอร์ สก็อตต์ เขียนในบทความของเขาว่า "...เป็นนวนิยายที่คุณออสเตนบรรจงเขียนอย่างละเมียดละไม... สุภาพสตรีเยาว์วัยผู้นี้มีพรสวรรค์ในการบรรยายความสัมพันธ์ ความรู้สึก และลักษณาภาพของชีวิตประจำวันธรรมดาให้กลายเป็นสิ่งมหัศจรรย์ที่สุดที่ผมเคยพบเห็น" อย่างไรก็ดียังมีบางคนไม่เห็นด้วย เช่น ชาร์ล็อตต์ บรองเต ซึ่งเห็นว่า "สาวทรงเสน่ห์" น่าผิดหวังมาก "...เป็นสวนสวย ล้อมรั้วอย่างประณีต ประดับดอกไม้งดงาม แต่...ปราศจากท้องทุ่งกว้าง ไร้อากาศบริสุทธิ์ ไม่มีเนินเขาสีฟ้า และไม่เชิญชวนเอาเสียเลย"
ถึงกระนั้น "สาวทรงเสน่ห์" ก็ติดอันดับหนังสือยอดนิยมในการสำรวจต่างๆ ของอังกฤษอยู่เสมอ ใน ค.ศ. 2003 สถานีโทรทัศน์บีบีซีจัดการสำรวจครั้งใหญ่เพื่อค้นหา "หนังสือในดวงใจ" ของชาวอังกฤษ "สาวทรงเสน่ห์" ได้รับการโหวตเป็นอันดับที่สองรองจาก ลอร์ดออฟเดอะริงส์ ปี ค.ศ. 2004 "สาวทรงเสน่ห์" ได้รับการโหวตเป็นอันดับสองในการสำรวจหนังสือยอดนิยมของชาวออสเตรเลีย รองจากลอร์ดออฟเดอะริงส์เช่นกัน ต่อมาในปี ค.ศ. 2008 มีการสำรวจนักอ่านกว่า 15,000 คนที่ประเทศออสเตรเลีย โดยร้าน Dymock "สาวทรงเสน่ห์" ได้รับการโหวตเป็นอันดับที่หนึ่ง ใน 101 หนังสือยอดเยี่ยมตลอดกาล (ลอร์ดออฟเดอะริงส์ได้ที่สอง)
พระนามทรงกรมของพระราชโอรส พระราชธิดาในรัชกาลที่ 1
เอริกะ ซาวาจิริ
เอริกะ ซาวาจิริ  หรือ นักร้องในนามแฝงที่ชื่อว่า ERIKA เป็นนักแสดง นางแบบ และนักร้องชาวญี่ปุ่น เกิดเมื่อวันที่ 8 เมษายน พ.ศ. 2529 ที่เมืองเนริมะ กรุงโตเกียว ประเทศญี่ปุ่น เธอเริ่มต้นอาชีพนักร้องภายใต้นาม Kaoru Amane จากการแสดงละครเรื่องไทโยโนะอุตะ ส่วนงานเพลงเธอได้ใช้ชื่อว่า ERIKA ภายใต้สังกัดโซนี่ มิวสิก ประเทศญี่ปุ่น โดยเธอโด่งดังจากการแสดงละครเรื่องบันทึกน้ำตา 1 ลิตร ทางช่องทีบีเอส
เอริกะเกิดที่ประเทศญี่ปุ่น โดยบิดาของเธอเป็นชาวญี่ปุ่น ส่วนมารดาเป็นชาวแอลจีเรียสัญชาติฝรั่งเศส ที่มีเชื้อสายจากเผ่าเบอร์เบอร์ มีพี่ชาย 3 คน และพี่สาว 1 คน บิดาของเธอซึ่งเป็นเจ้าของสนามม้าถึง 16 แห่ง ภายหลังเขาได้เสียชีวิตด้วยโรคมะเร็งขณะที่เธอศึกษาอยู่ในระดับมัธยมศึกษาตอนต้นปีที่ 3 ส่วนพี่ชายคนที่ 2 ก็เสียชีวิตจากอุบัติเหตุทางรถยนต์เมื่อตอนที่เธออยู่ระดับมัธยมศึกษาตอนปลายปีที่ 1 ส่วนแม่ของเธอได้เปิดร้านอาหารเมดิเตอร์เรเนียน แต่ก็ปิดกิจการไปโดยไม่ทราบสาเหตุ เอริกะมีความสามารถในการขี่ม้าตั้งแต่ยังเด็ก
ปี 1999 เอริกะได้ผ่านการออดิชันจากบริษัทสตาร์ดัสหลังจากที่เธอจบชั้นประถมศึกษาได้ไม่นานนัก เธอได้เข้าร่วมกับกับค่ายสังกัด Angel Eyes โดยเริ่มจากการถ่ายแบบนิตยสารวัยรุ่น ไม่ว่าจะเป็น CUTiE กับ nicola เธอชนะการประกวดในปี ค.ศ. 2001 และกลายมาเป็นนักข่าวในรายการ “ฮาราจูกุ ลัชเชอร์” ทางช่องเอ็นเอชเค ปี ค.ศ. 2002 เธอได้เริ่มอาชีพนักแสดงจากภาพยนตร์เรื่องแรกของเธอ “มงได โนะ ไน วาตาชิทาชิ”
เอริกะกลายเป็นนักแสดงในช่องฟูจิทีวีในปี ค.ศ. 2002 ต่อมาได้มาประจำในรายการวาไรตี้ “เดอะ โยรุโมะ ฮิตส์ พาราไดซ์” ตั้งแต่เดือนเมษายนถึงเดือนมิถุนายน หลังจากนั้นก็มาเป็นนักข่าวในรายการข่าว “ชู วีไอพี ฟอร์จูน โนะ ทาบิระ” ทางช่องฟูจิทีวีตั้งแต่เดือนมิถุนายนจนถึงเดือนสิงหาคม จากนั้นก็มาเป็นพิธีกรรายการ “บิโจ โดเคียว” ทางช่อง และรายการวาไรตี้ “บี-1” ทางช่องทีบีเอส เธอเริ่มมีชื่อเสียงมากขึ้นหลังจากแสดงละครเรื่อง “สุภาพบุรุษสุดฮอต” และยิ่งสร้างชื่อเสียงจากการแสดงนำในละครเรื่อง “บันทึกน้ำตา 1 ลิตร” ซึ่งเป็นละครที่สร้างจากเรื่องจริงของเด็กสาวที่ป่วยเป็นโรคสไปโนซีรีเบลลาร์อะแท็กเซีย
เอริกะเริ่มต้นงานเพลงในนาม Kaoru Amane จากละครเรื่องล่าสุดของเธอ “ไทโยโนะอุตะ” โดยสามารถขึ้นชาร์ตอันกับ 1 ออริกอนชาร์ตได้ในสัปดาห์ที่ 2 และ 4 จากการวางจำหน่าย วันที่ 16 กรกฎาคม ค.ศ. 2007 เอริกะได้เปิดตัวผลงานดนตรีภายใต้ชื่อ ERIKA โดยซซิงเกิลแรก “Free” สามารถเปิดตัวในอันดับที่ 1 ออริกอนชาร์ต โดยเป็นนักแสดงคนแรกในรอบ 39 ปีที่มีซิงเกิลขึ้นอันดับ 1 ออริกอนชาร์ตได้ 2 เพลงติดต่อกันตั้งแต่ ฮิโรโกะ ยากูชิมารุ ทำไว้ในปี ค.ศ. 1983
เธอตัดสินใจเข้าวงการบันเทิงเพราะเธอต้องการพบกับ นามิเอะ อะมุโระ นักร้องที่เธอชื่นชอบ
เมื่อวันที่ 29 กันยายน ค.ศ. 2007 ในงานเปิดตัวภาพยนตร์เรื่อง “Closed Note” เอริกะแสดงสีหน้าไม่พอใจอีกทั้งยังตอบคำถามนักข่าวด้วยท่าทีที่ไม่เป็นมิตรและตอบคำถามสั้น ๆ ที่ไม่สุภาพ ทำให้เกิดความไม่พอใจและเป็นที่วิพากษ์วิจารณ์เป็นอย่างมากจนเป็นที่มาของฉายา "ท่านเอริกะ" เธอได้กล่าวคำขอโทษบนเว็บไซต์ของเธอในวันที่ 2 ตุลาคม ค.ศ. 2007 และหลังจากนั้นไม่นานรายการข่าวเช้าของช่องทีวีอาซาฮีได้มีบทสัมภาษณ์พิเศษ 120 นาที โดยเธอได้กล่าวคำขอโทษอีกครั้ง และเธอปฏิเสธข่าวลือของเธอทั้งหมด
ในงานเทศกาลภาพยนตร์เมืองปูซาน ประเทศเกาหลีใต้ได้มีชื่อเธอเข้าร่วมงานในวันที่ 6 ตุลาคม ค.ศ. 2007 แต่เธอกลับปฏิเสธที่จะเข้าร่วมงาน
โดยช่วงหลังที่เธอให้สัมภาษณ์ มีนักข่าวได้พบเห็นเธออยู่กับเพื่อนชายคนสนิท สึโยชิ ทากาชิโระ อยู่ในคลับแห่งหนึ่ง
ผลพวงจากข่าวของเธอทำให้ตารางงานของเธอในปี ค.ศ. 2008 ไม่มีแม้แต่งานเดียว และกระแสข่าวของเธอทำให้ซิงเกิลที่ 2 “Destination Nowhere” ขายไม่ดีเท่าใดนัก โดยเธอได้พักอาศัยอยู่ในประเทศอังกฤษ ทำให้บริษัทสตาร์ดัสต์โปรดักชั่นต้องเปลี่ยนตัวนักแสดงจากเอริกะเป็นคาโฮะแทน
เมื่อวันที่ 4 มกราคม ค.ศ. 2008 เธอและเพื่อนชายคนสนิทได้เดินทางไปยังประเทศอังกฤษ โดยเธอได้โบกมือทักทายแฟน ๆ พร้อมกับยิ้มให้นักข่าวโดยไม่ตอบคำถามใด ๆ กับนักข่าวทั้งสิ้น
เอริกะได้เดินทางกลับประเทศญี่ปุ่นเมื่อวันที่ 29 มีนาคม ค.ศ. 2008 หลังจากเธอได้ไปพักผ่อนกับเพื่อนชายคนสนิทของเธอที่ประเทศอังกฤษ ขณะที่เธออยู่ในลอนดอนเธอได้เขาเรียนภาษาอังกฤษจนคุ้นเคยกับภาษาอังกฤษจนกระทั่งเธอได้อุทานตอนที่เธอทำกระเป๋าถือตกว่า “Oh Shit!” และเธอก็ได้พูดจาเป็นภาษาอังกฤษตลอดที่อยู่ในสนามบิน
เธอได้อยู่ในญี่ปุ่นเพื่อจัดงานวันเกิดของเธอในวันที่ 8 เมษายน แม้ว่าเธอจะมีแผนที่จะเดินทางไปอังกฤษหลังจากนั้น
วันที่ 19 มกราคม ค.ศ. 2009 เอริกะได้แต่งงานกับสึโยชิ ทากาชิโระแฟนหนุ่มของเธอ โดยจัดพิธีแต่งงานขึ้นที่ศาลเจ้าเมจิที่ชิบูยะ กรุงโตเกียว ประเทศญี่ปุ่น
เอริกะชื่นชอบวงร็อก เลด เซพเพลิน เป็นพิเศษ ในคอนเสิร์ตรียูเนี่ยนของวงที่เดอะ โอ 2 ในลอนดอนเมื่อวันที่ 10 ธันวาคม ค.ศ. 2007 เอริกะได้จองที่นั่งสำหรับตอนเสิร์ตไว้ 3 ที่ โดยเธอชื่นชอบการดูคอนเสิร์ตแบบชาวญี่ปุ่น
ERIKA
คลีนแอนด์เจิร์ก
คลีนแอนด์เจิร์ก  เป็นหนึ่งในสองการแข่งขันกีฬายกน้ำหนักในการแข่งขันโอลิมปิกฤดูร้อนคู่กับการแข่งขันท่าสแนตช์
โดยในช่วง "คลีน" จะเป็นการยกน้ำหนักจากพื้นขึ้นมาอยู่บริเวณด้านหน้าของหน้าอกพร้อมกับยืนขึ้นตัวตรง และในช่วง "เจิร์ก" จะเป็นการยกน้ำหนักไว้เหนือหัว พร้อมกับขาทั้งสองขนานกัน
สถิติโอลิมปิกของท่าคลีนแอนด์เจิร์กคือ 262.5 กิโลกรัม ซึ่งทำไว้โดยนักกีฬาชาวอิหร่านในโอลิมปิก 2004 ส่วนสถิติหญิงคือ 182.5 กิโลกรัม ที่ทำโดยนักกีฬาหญิงชาวจีน ในโอลิมปิก 2004
ธีรพล นพรัมภา
นายธีรพล นพรัมภา อดีตเลขาธิการนายกรัฐมนตรี สมัยรัฐบาลนายสมัคร สุนทรเวช และอดีตปลัดเมืองพัทยา เป็น 1 ใน 4 ของแก๊งออฟโฟร์ในพรรคพลังประชาชน
นายธีรพล นพรัมภา เกิดวันที่ 30 พฤศจิกายน พ.ศ. 2492 จบการศึกษาระดับปริญญาตรีจากคณะวิศวกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2510 (รุ่นเดียวกับ สหัส บัณฑิตกุล) และ วิศวกรรมศาสตรมหาบัณฑิต (เครื่องกล) ด้านชีวิตครอบครัว สมรสกับนางปรางทิพย์ นพรัมภา
ธีรพล นพรัมภา เริ่มทำงานเป็นวิศวกรในบริษัท Caudil Rowlett Scott Corp. และเป็นผู้จัดการในบริษัทเอกชนอีกหลายแห่ง อาทิ บริษัท สยามกลการ, บริษัท ชลประทานคอนกรีต ต่อมาในปี พ.ศ. 2533 จึงได้ดำรงตำแหน่งปลัดเมืองคนแรกของเมืองพัทยา และในปี พ.ศ. 2543 นายสมัคร สุนทรเวช ได้รับตำแหน่งผู้ว่าราชการกรุงเทพมหานคร ทำให้นายธีรพล นพรัมภา ซึ่งมีความสนิทสนมกับนายสมัคร ได้เข้ามารับตำแหน่งผู้ช่วยเลขานุการผู้ว่าราชการกรุงเทพมหานคร โดยทำหน้าที่เป็นเลขานุการของนายสหัส บัณฑิตกุล รองผู้ว่าราชการกรุงเทพมหานครฝ่ายการโยธา หลังจากหมดวาระดังกล่าว จึงได้หันไปประกอบธุรกิจ เป็นผู้ถือหุ้นใหญ่อันดับ 4 ในบริษัท ศิครินทร์ จำกัด (มหาชน) ผู้บริหารโรงพยาบาลศิครินทร์ ถนนศรีนครินทร์ บางนา
ในปี พ.ศ. 2551 นายธีรพล นพรัมภา จึงได้กลับเข้ามาสู่งานการเมืองอีกครั้งโดยการรับตำแหน่งเป็นเลขาธิการนายกรัฐมนตรี ในรัฐบาลของนายสมัคร สุนทรเวช และถูกเปิดเผยจากสมาชิกสภาผู้แทนราษฎร กลุ่มอีสานพัฒนา ว่าเป็นหนึ่งในสมาชิกแก๊งออฟโฟร์ของพรรค
ไทรเดนต์ (แก้ความกำกวม)
นาส
นาส  หรือ ชื่อจริงว่า Nasir Jones เกิดเมื่อวันที่ 14 กันยายน ค.ศ. 1973 เป็นแร็ปเปอร์ชาวอเมริกัน บุตรชายของนักดนตรีแจ๊สที่ชื่อ Olu Dara เขาโตในควีนบริดจ์ นิวยอร์ก นาสเป็นที่รู้จักกับผลงานอัลบั้มแรกชุด Illmatic รายการเอ็มทีวีจัดอันดับว่านาสเป็นหนึ่งในเอ็มซีฮิปฮอปที่ยอดที่สุด
นาสโตในควีนบริดจ์ นิวยอร์ก เป็นลูกชายของนักดนตรีแจ๊ส Olu Dara พอเรียนได้เกรด 8 ตัดสินใจที่จะลาออกจากโรงเรียน เพื่อก้าวสู่การเป็นแร็ปเปอร์อย่างเต็มตัว จนถึง ปี 1991 เขา มีโอกาสไปร่วมงานกับ Main Source เพียง 1 เวิร์ดที่เขาร่วมแร็ปใน Live at the bbq ก็สามารถทำให้วงการฮิปฮอปฝั่งตะวันออกหันมาสนใจเขาในทันที เขาได้เซ็นสัญญาเข้าอยู่ในสังกัด โคลัมเบีย เร็คคอร์ด มีผลงานอัลบั้มแรกคือ "Illmatic" (1994) ซึ่งเขาก็ประสบความสำเร็จกับอัลบั้มแรกนี้อย่างงดงาม แถมอัลบั้มนี้ยังสร้างเพลงอิตเอาไว้อีกมากมาย จนเหล่านักฟัง รวมไปถึงนักวิจารณ์ ต่างยกย่องให้เป็นคลาสสิกอัลบั้มหนึ่ง
ในปี 1996 เขาออกอัลบั้ม "It was written" มีเพลงฮิตอย่าง Street Dreams และ If I ruled the world (imagine that ) feat. Lauryn Hill ต่อมาในปี 1998 เขาถูกชักชวนให้ไปรับบทเด่น ประกบกับ แร็ปเปอร์ชื่อดังอย่าง DMX ในภาพยนตร์เรื่อง "Belly" ภาพยนตร์เรื่องแรกของเขา และ เรื่องแรกจากฝีมือการกำกับการแสดงของผู้กำกับมิวสิกวิดีโอชื่อดังอย่าง Hype Williams
ปี 1999 เขาออกผลงานอัลบั้มชุด "I Am…" มีเพลง Hate me now Feat. Puff Daddy , Nas is like เป็นเพลงฮิต และในปีเดียวกันเขาตัดสินใจออกอัลบั้มอีก 1 ชุดคือ "Nastradamus" แต่บรรดาเหล่านักวิจารณ์ต่างกล่าวเป็นเสียงเดียวกันว่าเป็นอัลบั้มที่แย่ที่สุดของเขาทีเดียว
แต่ในปี 2001 เขาออกผลงานใหม่ชุด หลังจากที่ได้ไปปะทะฝีปากแบบ Classic Rap Battle กับ Jay Z เขาออกชุด Stillmatic กับซิงเกิ้ลเปิดตัวอย่าง Ether เพลงที่ตอกกลับ เจย์-ซี จนได้รับการยอมรับว่าเขาเป็นฝ่ายชนะในเกมส์ Battle ยกนั้น ตามมาด้วย Get ur self A… และ One Mic ที่กลายเป็นเพลงที่ได้รับเสียงตอบรับอย่างท่วมท้น และได้รับการเปิดออกอากาศมากที่สุดในรายการวิทยุทั่วโลก
ปี 2005 เขาหมดสัญญากับ โคลัมเบีย และ ตัดสินใจที่จะไม่ต่อสัญญา พร้อมทำเรื่องช็อควงการคือ หลังจากที่ถูกจับมาเปรียบเทียบกับ Jay Z มาโดยตลอด เขาเข้ามาเป็นศิลปินในสังกัด Def Jam ออกอัลบั้ม "Hip Hop is Dead" ในปี 2006 และต่อมาปี 2007 กับอัลบั้ม "Greatest Hits" ที่รวมเองเพลงเด่นๆ ของเขาเอาไว้มากมาย พร้อม 1 เพลงใหม่ Surviving the times
ปี 2008 เขาออกผลงานที่ช๊อคคนทั้งอเมริกาด้วยชื่อเรียกของอัลบัมที่เรียกว่า "Nigger" ซึ่งแปลตรงๆแล้วเป็นคำเหยียดหยามคนดำจนเขาถูกบีบบังคับจากนักการเมืองสีผิวชาวอเมริกัน เจสสซี่ แจ็คสัน ให้เปลี่ยนชื่ออัลบัม นาสตัดสินใจไม่ตั้งชื่ออัลบัม แล้วเรียกชื่ออัลบัมใหม่นี้ว่า "Untitled" แต่เพลงในอัลบัมของเขายังมีนัยแฝงของชื่ออัลบัมที่เขาเคยตั้งเอาไว้
ปี 2010 นาส ได้ร่วมงานกับทายาทเร้กเก้ ตระกูลมาเลย์ อย่าง Damian Marley ในอัลบั้ม Distant Relatives ในสังกัด Universal Republic และ Def Jam เขาทั้งสองเขียนเพลงและโปรดิวด้วยตนเอง แนวดนตรีผสมผสานระหว่างฮิปฮอปและเร้กเก้ ได้อย่างลงตัว
ปี 2012 นาสปล่อยสตูดิโออัลบั้มเดี่ยวลำดับที่ 10 ของตนเอง ในชื่อว่า Life Is Good เป็นแนวดนตรีฮิปฮอป-อันเดอร์กราว์ ผสมอิเล็กทรอนิกส์ โดยมีโปรดิวเซอร์แกนนำอย่าง Salaam Remi, No I.D. เป็นเสาหลักในการทำเพลงในอัลบั้มนี้ และร่วมด้วยโปรดิวเซอร์มือโปรอย่าง Swizz Beatz, Rodney Jerkins, DJ Hot Day, Noah "40" Shebib, กลุ่ม J.U.S.T.I.C.E. League, กลุ่ม Da Internz, Al Shux และแขกรับเชิญคับคังอย่าง Rick Ross, Mary J. Blige, Miguel, Large Professor, Anthony Hamilton, Victoria Monet ศิลปินหน้าใหม่อย่าง Cocaine 80s รวมเพลงตกค้างที่ร่วมกับ Amy Winehouse
ซิงเกิ้ลโปรโมทเพลงแรกคือ Nasty ได้ Salaam Remi โปรดิว
ซิงเกิ้ลที่ 2 The Don เป็นเพลงที่ Salaam Remi โปรดิวร่วมกับ Heavy D ก่อนที่จะเสียชีวิต และกลุ่ม Da Internz (MIMS, Big Sean, Rihanna, Ludacris) โดยใช้เพลง Dance Inna New York ของ Super Cat มาแซมม์
ซิงเกิ้ลที่ 3 Daughters ที่ได้ No I.D. มาโปรดิว เป็นเพลงที่ถ่ายทอดชีวิตความเป็นพ่อที่เป็นห่วงลูกในโลกของสังคมออนไลน์ ณ ขณะนี้ ได้อย่างชัดเจน โดยใช้เพลง Na Na Hey Hey Kiss Him Goodbye ของ Wayne McGhie &amp; The Sounds of Joy มาแซมม์ ซิงเกิ้ลที่ 4 Accident Murderers ได้ Rick Ross มาแจมด้วย หลังจากร่วมมาหลายครั้งแล้วแต่ยังไม่เป็นทางการสะที ซิงเกิ้ลนี้เป็นทางการของเขาทั้งสอง อาจเป็นซิงเกิ้ลหลัก เพลงนี้ No I.D. โปรดิว
หลังจากช่วงปี 2013-2017 นาส ได้ร่วมงานกับศิลปินรุ่นน้องคับคัง Big Sean, Justin Bieber, DJ Khaled, Jack White และได้ผลักดันศิลปินของนาส อย่าง Dave East เข้ามาเซ็นสัญญาภายใต้ค่าย Mass Appeal และ Def Jam
ปี 2018 ได้ปล่อยอัลบัมที่ 11 นาสิก ซึ่งเป็นชื่อจริงของเขา และได้ คานเย เวสต์ มาเป็นโปรดิวเซอร์ในอัลบั้มนี้ ภายใต้โปรเจ็ก Wyoming Sessions แต่ภายในสัปดาห์นั้นกลับเจอคู่ปรับตลอดกาลอย่าง เจย์-ซี ในอัลบั้ม Everything Is Love ร่วมกับภรรยา บียอนเซ่ โนวส์ ในวันที่ 16 มิถุนายน 2018 พร้อมกัน
ปี 2020 ได้ปล่อยอัลบัมที่ 12 King's Disease และได้ ฮิดบอย มาเป็นโปรดิวเซอร์ในอัลบั้มนี้ โดยซิงเกิ้ลแรก Ultra Black ได้แขกรับเชิญรุ่นน้องคับคังอย่าง Anderson Paak, ASAP Ferg, Big Sean, Don Toliver, Fivio Foreign (XXL Freshman 2020), Lil Durk และเป็นรวมวง The Firm (AZ &amp; Foxy Brown &amp; Cormega) ในรอบ 20 ปี
ต้นทุนค่าเสียโอกาส
ต้นทุนค่าเสียโอกาส  คือมูลค่าของผลตอบแทนจากกิจกรรมที่สูญเสียโอกาสไปในการเลือกทำกิจกรรมอย่างหนึ่ง ต้นทุนค่าเสียโอกาสเป็นต้นทุนที่ถูกอ้างถึงในวิชาเศรษฐศาสตร์ เพราะมันบ่งบอกถึงการเลือกตัวเลือกที่เป็นที่ต้องการทั้งหมดแต่ไม่สามารถเลือกพร้อมกันได้ และเป็นแนวคิดที่สำคัญในการที่จะใช้ทรัพยากรที่มีจำกัดให้มีประสิทธิภาพสูงสุด ต้นทุนค่าเสียโอกาสไม่ได้หมายถึง"มูลค่ารวม" แต่หมายถึงเฉพาะ"มูลค่าที่ให้ผลตอบแทนดีที่สุด"ในบรรดาตัวเลือกอื่นที่เสียโอกาสไปเท่านั้น
การคำนึงถึงต้นทุนค่าเสียโอกาสเป็นความแตกต่างที่สำคัญที่สุดของต้นทุนทางเศรษฐศาสตร์และต้นทุนทางบัญชี ต้นทุนค่าเสียโอกาสนับว่าเป็นต้นทุนที่แท้จริงในการทำกิจกรรมใด ๆ ก็ตาม เพราะมันทำให้เห็นถึงโอกาสซึ่งเป็นต้นทุนที่ถูกซ่อนอยู่ (และไม่สามารถมองเห็นหากคำนวณทางบัญชี)
อย่างไรก็ตาม การคำนวณหาต้นทุนค่าเสียโอกาสนั้นส่วนใหญ่ทำได้ยาก เพราะเป็นการคำนวณจากการคาดคะเนเหตุการณ์ที่ไม่ได้เกิดขึ้นจริง
ต้นทุนค่าเสียโอกาสของการเรียนต่อในระดับปริญญาเอกไม่ใช่เพียงค่าเล่าเรียนที่เสียไป แต่หมายถึงรายได้ที่คาดว่าจะได้รับหากไม่เรียนต่อแต่ไปทำงานแทนด้วย
ผู้ที่นำเงินไปลงทุนในหุ้นสูญเสียโอกาสที่เขาจะได้รับดอกเบี้ยจากการฝากธนาคาร ดังนั้นต้นทุนค่าเสียโอกาสในการลงทุนนี้จึงหมายถึงดอกเบี้ยที่ควรจะได้รับ (หรือหมายถึงผลตอบแทนใด ๆ ที่จะได้รับ หากสามารถนำเงินไปลงทุนอย่างอื่นที่ให้ผลตอบแทนดีกว่าดอกเบี้ยธนาคาร)
หากรัฐตัดสินใจจะสร้างโรงพยาบาลในที่ว่างที่เป็นของรัฐ ต้นทุนค่าเสียโอกาสจะหมายถึงมูลค่าที่สูงที่สุดของกำไรในการนำที่ดินนี้และเงินค่าก่อสร้างไปทำประโยชน์อย่างอื่น เช่น ในการสร้างโรงพยาบาลนี้ รัฐเสียโอกาสที่จะสร้างโรงเรียน หรือห้องสมุด หรือโอกาสที่จะขายที่ดินนี้เพื่อลดหนี้ของรัฐ
เดอร์ ออง เกรย์
Dir en grey (ดีร์ ออง เกรย์) เป็นชื่อกลุ่มศิลปิน เมทัล ร็อค ของ ญี่ปุ่น ก่อตั้งวงเมื่อปี 1997 โดยในยุคแรกได้มี โยชิกิ แห่งวง เอ็กซ์ เจแปน มาช่วยเป็น โปรดิวเซอร์ให้ในช่วง single แรกๆ และประสบความสำเร็จมาก จนได้ เดบิว เมื่อปี 1999 โดยสังกัดค่าย Firewall Div.
คำว่า Dir en grey นั้นเกิดมาจากการรวมกันของของภาษาสามภาษาคือ สเปน ฝรั่งเศส และอังกฤษ แปลว่า เหรียญสีเทา
เพนกวินกลมปุ๊กลุกขึ้นมาเต้น
เพนกวินกลมปุ๊กลุกขึ้นมาเต้น (อังกฤษ:Happy Feet) ออกฉายเมื่อวันที่ 17 พฤศจิกายน พ.ศ. 2549 ในประเทศสหรัฐอเมริกา ส่วนในประเทศไทยนั้น ออกฉายวันที่ 23 พฤศจิกายน พ.ศ. 2549 กำกับโดยจอร์จ มิลเลอร์
ภาพยนตร์ได้รับรางวัลออสการ์ 1 รางวัล ในสาขาภาพยนตร์แอนิเมชันยอดเยี่ยม ในงานประกาศผลรางวัลออสการ์ ครั้งที่ 79
ยุทธการที่ทะเลสาบคาซัน
ยุทธการที่ทะเลสาบคาซัน  เหตุการณ์จางกู่เฟิง  หรือเหตุการณ์โชโกโฮ  ซึ่งเป็นความขัดแย้งทางทหารระหว่างแมนจูกัวซึ่งเป็นดินแดนยึดครองของจักรวรรดิญี่ปุ่นได้รุกล้ำอาณาเขตเข้าไปยังดินแดนของสหภาพโซเวียต การรุกล้ำอาณาเขตดังกล่าวนั้นเกิดจากความเชื่อของฝ่ายญี่ปุ่นที่ว่าสหภาพโซเวียตตีความตามสนธิสัญญาปักกิ่งผิดไป ซึ่งเป็นสนธิสัญญาที่ได้รับการลงนามมาตั้งแต่สมัยจักรวรรดิรัสเซีย และประเทศจีนสมัยราชวงศ์ชิงแล้ว และนอกเหนือจากนั้น เครื่องหมายกั้นอาณาเขตของทั้งสองฝ่ายก็ไม่มีความแน่นอน